Fermandarîya Qerargahî ya Merkezê Pawitişî yê Şarî ard ziwan ke dewleta tirkî bi zanayîş û  plankerde hêrişê sivîlan kena û ê do qesasê înan bigêrê.
Fermandarîye bale ante hêrişê dewlata tirkî yê vera Têgêrayîşê Azadîye yê  û şarê Kurdîstanî  ser û va: ‘‘Dewleta tirkî ya îşxalkare ke vera Gerîlayê Azadîye yê Kurdîstanî de serkewtiş dest nêfînena bi malîyetanê pîlan hêrişê hewayî kena û wazena ke xo sey serkewteyî ramojne. Bi taybetî zî çalakîyê serkewteyî yê hêzanê ma  yê ke 9 û 10ê Teşrîna peyêne de ameyî viraştene ra dime ra bombardûman zêdîyayî.''
Fermandarîye vist vîr ke hêrişê  hewayî yê artêşa tirkî her roje zêdîyene û va: ‘‘Tewr peynî de zî 14ê Teşrîna peynê de dewa Eredna yê Amedîye de 3 dewijê  ke kuwarîyê mêyesanê xo kontrol kêrdene  hetê artêşa tirkî ra ameyî qetilkerdene. Dewleta tirkî bi nê hêrişan wazen ake şarê Başûrî bitersno. 3 serranê peyênan de heman mitiqa de 14 kesî ameyî qetilkerdene. Dewleta tirkî ra persayîşê hesabê naye, girewtişê qesasî û gonê înan erdê nêverdayîş wazîfeyê heme hêzanê waletperweranî yo. Ma sey HPG yî na babete de bêteredutî şarê xo pawenê û mucadeleyê persayîşê hesabê nînan danê. Na bingehî de Remezan Ehmed, Dilovan Salîh û Îsmaîl Hîsên ke emegê înan mucadeleyê azadîye yê Kurdîstanî de esto,  ma merdimanê înan û şarê Başûrê Kurdîstanî rê serweşîye wazenê.‘‘
